**ՀԱՅՏԱՐԱՐՈՒԹՅՈՒՆ ԹԻՎ ԳԲՔԱ-ՆԳ-2021/13 ՈՐՈՇՄԱՆ ՉԿԱՏԱՐՄԱՆ ՎԵՐԱԲԵՐՅԱԼ**

«Գնումների մասին» ՀՀ օրենքի 50-րդ հոդվածի 6-րդ մասի համաձայն՝ Գնումների հետ կապված բողոքներ քննող անձի որոշումն իրավապարտադիր է, որը կարող է փոփոխվել կամ վերացվել, այդ թվում՝ մասնակի, միայն դատարանի կողմից:

Նույն հոդվածի 7-րդ մասի 3-րդ կետը սահմանում է, որ ՀՀ գնումների հետ կապված բողոքներ քննող անձը հսկողություն է իրականացնում իր կողմից ընդունված որոշումների կատարման նկատմամբ:

ՀՀ ֆինանսների նախարարի 06.12.2018թ. N 600-Ն հրամանով հաստատված Գնումների հետ կապված բողոքներ քննող անձի գործունեության կարգի (հետայսու՝ Կարգ)՝

* 26-րդ կետի համաձայն՝ անձի որոշումն իրավապարտադիր է, որը կարող է փոփոխվել կամ վերացվել, այդ թվում մասնակի, միայն դատարանի կողմից:
* 27. Գնումների հետ կապված բողոքներ քննող անձի կողմից ընդունված որոշումը ենթակա է անվերապահ կատարման, եթե այն դատական կարգով չի վերացվել:
* 28. Պատվիրատուն Անձին տրամադրում է ընդունված որոշման կատարման մասին տեղեկատվություն` որոշումն ուժի մեջ մտնելու օրվանից հինգ աշխատանքային օրվա ընթացքում: Տեղեկատվությունը ստանալու օրվանից երեք աշխատանքային օրվա ընթացքում Անձը այն հրապարակում է տեղեկագրում:

Այսպես, «ՎԱԼՄԼ» ՍՊԸ-ի 04.03.2021թ. ներկայացված բողոքը Գնումների հետ կապված բողոքներ քննող անձի կողմից 03.04.2021թ. կայացված ԳԲՔԱ-ՆԳ-2021/13 որոշմամբ բավարարվել է և պարտավորեցվել է «ԷՋ ՋՕԸ-ԳՀԱՊՁԲ-21/03» ծածկագրով գնանշման հարցման ընթացակարգի գնահատող հանձնաժողովին ընթացակարգի թիվ 3-րդ չափաբաժնի մասով, ընդունել որոշումներ`

1. դադարեցնել պայմանագիր կնքելու մասին որոշումը,

2.դադարեցնել «ԲԱՅԱԶ ԷՆԵՐԳՈՇԻՆ» ՍՊԸ-ի հայտը բավարար գնահատելու մասին որոշումը,

3.դադարեցնել «ՍԻՆԽՐՈՆ» ՍՊԸ-ի հայտը բավարար գնահատելու և ընտրված մասնակից ճանաչելու մասին որոշումները:

Մինչդեռ՝ արձանագրում եմ, որ վերը նշված իրավապարտադիր որոշման հիման վրա «Էջմիածին» ջրօգտագործողների ընկերության կողմից Կարգի 28-րդ կետով սահմանված ժամկետում և կարգով Գնումների հետ կապված բողոքներ քննող անձին չի տրամադրվել 03.04.2021թ. կայացված թիվ ԳԲՔԱ-ՆԳ-2021/13 որոշման կատարման մասին տեղեկատվություն:

**ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ՝ Գ. ՆԵՐՍԻՍՅԱՆ, ՔԱՐՏՈՒՂԱՐ՝ Տ. ԳԵՎՈՐԳՅԱՆ**